
гр. Златоград 4980, ул. „Стeфан Стамболов” № 1, тел: 03071 / 25 51, 25 53,   
www.zlatograd.bg;  e-mail:  ObA-zlatograd@zlatograd.bg

Изх.№ …………………………………..
ДО

ОБЩИНСКИ СЪВЕТ
ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Процедура по чл.15 от Закона за устройство на територията за УПИ VІІІ и УПИ ІХ, кв.2 по ПУП на гр.Златоград и прекратяване на съсобственост в поземлен имот с идентификатор 31111.31.37 по Кадастрална карта на гр.Златоград по молба на Здравко Аршинев и Цанко Ликов.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Общинска администрация Златоград е постъпило Заявление с вх.№ 94-00-4951/ 17.12.2025 г. от Здравко Аршинев и Цанко Ликов, с искане за изменение на ПУП-ПР в обхват на УПИ VІІІ, кв. 2 по ПУП на гр.Златоград (ПИ с идентификатор 31111.31.35 по Кадастрална карта на гр.Златоград), УПИ ІХ, кв.2 по ПУП на гр.Златоград (ПИ с идентификатор 31111.31.37 по КК на гр.Златоград, УПИ ХХХ, кв.2 по ПУП на гр.Златоград (ПИ с идентификатор 31111.31.34 по КК на гр.Златоград), УПИ ХХVІІІ, кв.2 о ПУП на гр.Златоград (част от ПИ с идентификатор 31111.31.36 по КК на гр.Златоград), УПИ ХХІХ, кв.2 по ПУП на гр.Златоград (част от ПИ с идентификатор 31111.31.36 и част от ПИ с идентификатор 31111.31.34 по КК на гр.Златоград). 

Предложението предвижда регулационните линии на УПИ VІІІ, кв. 2 по ПУП на гр.Златоград и УПИ ІХ, кв.2 по ПУП на гр. Златоград да минат по имотните граници на съответно ПИ 31111.31.35 и ПИ 31111.31.37 по Кадастрална карта на гр. Златоград, граници които са материализирани.
Собственик на УПИ ІХ, кв.2 по ПУП на гр. Златоград, отреден на поземлен имот с идентификатор 31111.31.37 по Кадастрална карта на гр. Златоград, земя с площ 471 кв.м., е Цанко Бенчов Ликов, съгласно нотариален акт №150, том І, рег.№1382, дело №152 от 08.06.2005 г.

Поземлен имот с идентификатор 31111.31.37 по Кадастрална карта на гр. Златоград, с площ 538 кв.м., отреден на УПИ ІХ, кв.2 по ПУП на гр. Златоград, съгласно АОС № 2431/ 14.05.2025 г., 67/538 идеални части, са общинска собственост.
Експертен съвет по устройство на територията при Община Златоград, с решение по протокол № 1/03.02.2026 г., приема така направеното предложение.
Пазарната цена на общинския терен с площ 67 кв.м., представляващ 67/538 идеални части от поземлен имот с идентификатор 31111.31.37 по Кадастрална карта на гр. Златоград , е определена от лицензиран оценител и е в размер на 938 евро без ДДС (деветстотин тридесет и осем евро), или 14 евро/кв.м. без ДДС.

Съгласно чл.15, ал.3 от Закона за устройство на територията границите на урегулиран поземлен имот могат да се променят с план за регулация само със съгласието на собствениците им изразено със заявление и предварителен договор за прехвърляне на собственост.

В изготвения проект в Годишната програма за управление и разпореждане с имотите - общинска собственост в Община Златоград през 2026 година, е включена в раздел ХІ. Продажби на основание чл.15 и чл.17 от ЗУТ, точка 11. „Общински терен с площ 67 кв.м., предвидени за включване към УПИ ІХ, кв.2 по ПУП на гр.Златоград, представляващ част от поземлен имот с идентификатор 31111.31.37 по Кадастрална карта на гр.Златоград (по Молба на Цанко Ликов и Здравко Аршинев)”. 
Във връзка с гореизложеното, предлагам следния проект за решение:
І. РЕШЕНИЕ

На основание чл.15, ал.3 и ал.5 от Закона за устройство на територията, чл.36, ал.1, т.2 от Закона за общинската собственост, чл.39, ал.2, чл.42, ал.1, т.2 от Наредба № 2 за реда за придобиване, управление и разпореждане с общинско имущество и чл.21, ал.1, т.8 от ЗМСМА, Общински съвет Златоград

РЕШИ:

1. Дава предварително съгласие за изменение на Подробния устройствен план – План за регулация и застрояване (ПУП-ПР) на гр. Златоград, одобрен със Заповед № РД-221/16.02.1982 г. на Председателя на ОНС Смолян за УПИ ІХ, кв. 2 по ПУП на гр. Златоград (поземлен имот с идентификатор 31111.31.37 по Кадастрална карта на гр. Златоград), като се променят западната и северната регулационни линии на УПИ ІХ и се прекратява съсобствеността, чрез продажба на общински терен с площ 67 кв.м., представляващ 67/538 ид.ч. от поземлен имот с идентификатор 31111.31.37 по Кадастрална карта на гр. Златоград, съгласно изготвено предложение за промяна на ПУП-ПР.

Изменението да се реализира чрез изготвянето, процедирането и одобряването на ПУП-ПР, по смисъла на чл.110, ал.1, т.2 от ЗУТ по ред и начин, уредени в същия закон.

2. Имуществените взаимоотношения между Община Златоград и собственика на поземлен имот с идентификатор 31111.31.37 по Кадастрална карта на гр.Златоград, след влизане в сила на ПУП-ПР по т.1 от настоящото решение, да бъдат уредени чрез сключване на договор, по силата на който последния да придобие собствеността върху общинска земя с площ 67 кв.м., представляваща 67/538 ид.ч. от поземлен имот с идентификатор 31111.31.37 по Кадастрална карта на гр.Златоград, съгласно изготвено предложение за промяна на ПУП-ПР.

На основание чл.41, ал.2 от Закона за общинската собственост се определя цена, за частта от 67 кв.м, предмет на ПУП-ПР по т.1 от настоящото решение, в размер на 938 евро без ДДС (деветстотин тридесет и осем евро) без ДДС.

3. Упълномощава Кмета на Община Златоград да сключи предварителен договор за продажба на общински имот, описан в т.1 и т.2 с Цанко Бенчов Ликов, след влизане в сила на настоящото решение.      

4. След влизането в сила на заповедта на Кмета на Община Златоград за одобряване на ПУП-ПР по т.1 и т.2, упълномощава Кмета на Община Златоград да сключи окончателен договор за продажба на общински имот с Цанко Бенчов Ликов.

5. В случай, че изменението на ПУП-ПР по т.1 и т.2 не влезе в сила, шест месеца след сключването на предварителния договор, да се извърши нова оценка от лицензиран оценител, като Общински съвет Златоград определя нова пазарна цена, въз основа на която се сключва окончателния договор за уреждане на имуществените взаимоотношения между Община Златоград и собственика на поземлен имот с идентификатор 31111.31.37 по Кадастрална карта на гр.Златоград, Цанко Бенчов Ликов.
6. Всички разходи по изготване на ПУП-ПР и неговото процедиране са за сметка на собственика на поземлен имот с идентификатор 31111.31.37 по Кадастрална карта на гр.Златоград, Цанко Бенчов Ликов.

7. Възлага на Кмета на Община Златоград изпълнението на настоящото решение.

Приложение:

1.
Заявление с вх.№ 94-00-4951/17.12.2025 г. от Здравко Аршинев и Цанко Ликов;

2.
Предложение за промяна на ПУП-ПР; 
3. Геодезическо заснемане;

4. Скица № 15-84459/23.05.2025 г. от Агенцията по геодезия, картография и кадастър;

5.
Нотариален акт № 150, том І, рег.№ 1382, дело № 152 от 08.06.2005 г.
6. АОС № 2431/14.05.2025 г.;

7. Протокол № 1/03.02.2026 г. от ЕСУТ при Община Златоград;

8. 
Данъчна оценка;

9.
Експертна оценка.
 
С уважение,

МИРОСЛАВ ЯНЧЕВ

Кмет на Община Златоград

Изготвил:

Невена Атанасова – гл. спец. ИК и УТ
Съгласували:
Инж.Юли Хаджийски – Главен инженер
Златка Цекова - Директор Дирекция АПО, ОС и З,
той и юрисконсулт 




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

